open-index/open-wikipedia-markdown huggingface dataset:
Cleopatra (film fra 1934)

***Cleopatra*** er en amerikansk historisk dramafilm fra 1934, regissert av Cecil B. DeMille og produsert av Paramount Pictures. I hovedrollene spiller Claudette Colbert, Warren William, Henry Wilcoxon og Joseph Schildkraut. Filmen handler om Kleopatra VII av Egypt og hennes forhold til Julius Cæsar og Marcus Antonius. Manus er skrevet av Waldemar Young, Vincent Lawrence og Bartlett Cormack.

## Handling
I år 48 før Kristus konkurrerer Cleopatra og broren Ptolemaios om kontroll over Egypt. Pothinos kidnapper henne og Apollodorus, og forlater dem i en ørken. Når Pothinos påstår ovenfor Julius Caesar at dronningen har flyktet fra landet, ønsker Caesar å signere en avtale med Ptolemaios. Men Apollodorus dukker opp, og har med seg et teppe som gave. Når Apollodorus ruller ut teppet, dukker Cleopatra opp - til stor overraskelse for Pothinos. Han forsøker å nekte for hvem hun er. 

Caesar gjør Cleopatra til den eneste herskeren over Egypt, og han begynner en affære med henne. Caesar returnerer til slutt til Roma sammen med Cleopatra til stor jubel fra folkemassene, men romersk uro er rettet mot Cleopatra. Cassius, Casca, Brutus og en rekke andre mektige romere blir misfornøyde, og mistenker med rette at han har til hensikt å avskaffe hele den romerske republikken og gjøre seg selv til keiser.

## Medvirkende

* Claudette Colbert som Kleopatra VII av Egypt
* Warren William som Julius Cæsar
* Henry Wilcoxon som Marcus Antonius
* Joseph Schildkraut som Herodes den store
* Ian Keith som Octavius
* Gertrude Michael som Calpurnia Pisonis
* C. Aubrey Smith som Enobarbus
* Irving Pichel som Apollodoros
* Arthur Hohl som Marcus Junius Brutus
* Edwin Maxwell som Servilius Casca
* Ian Maclaren som Gaius Cassius Longinus
* Eleanor Phelps som Charmion
* Leonard Mudie som Pothinus
* Grace Durkin som Iras
* Ferdinand Gottschalk som Glabrio (scener slettet)
* Claudia Dell som Octavia
* Harry Beresford som spåmann
* Jayne Regan som lady Vesta
* William Farnum som Marcus Aemilius Lepidus
* Lionel Belmore som Fidius
* Florence Roberts som lady Flora
* Richard Alexander som general Philodemas
* Celia Ryland som lady Leda
* William V. Mong som hofflege
* Robert Warwick som general Achillas
* George Walsh som budbringer
* Kenneth Gibson som soferim
* Wedgwood Nowell som soferim
* Bruce Warren som soferim
* Robert Seiter som Aelius
* Ian Maclaren som staffedømt som får gift

## Priser og nominasjoner

## Referanser


## Eksterne lenker
* 
*
Mosseelva

**Mosseelva** (også kalt **Mossa**, opprinnelig navn **Morsa**) er ei elv i Moss kommune i Østfold. Den er hovedelva i Mossevassdraget, og starter fra Vannemfjorden i Vansjø (25 moh), og renner i en hovedsakelig vestlig retning gjennom Moss. Like før munningen i Mossesundet danner elva Mossefossen, som er utbygget til kraftproduksjon i Mossefossen kraftverk (1,9 MW). Mer utbygging er uaktuelt, da vassdraget ble vernet i 1973 og nå er omfattet av Verneplan for vassdrag.

Det er området nedenfor Mossefossen som i dagligtale kalles for Mosseelva, uttrykket *Morsa* eller *Mossa* blir lite eller ikke brukt.

De massive pilarene i broen over Mossefossen prydes av relieffer modellert av Asbjørg Borgfelt. På den ene pilaren sees en tømmerfløter, og på den andre en pike med et kornnek. De to figurene symboliserer at elven fraktet tømmer til sagbrukene og korn til møllene som lå langs elva.

## Se også
* Mossevassdraget
* Liste over elver i Østfold

## Referanser
Eidsbotn fuglefredningsområde

**Eidsbotn fuglefredningsområde** er et fuglefredningsområde i Levanger kommune, Nord-Trøndelag. Eidsbotn er et langgrunt fjordbasseng vest for E6, sør for Alti Magneten kjøpesenter og Levanger sentrum, som står i forbindelse med Trondheimsfjorden gjennom Levangersundet. Området inngår i Trondheimsfjorden våtmarkssystem og har ramsarstatus.

Området ble fredet i 1984 for å verne et våtmarksområde av stor betydning for fuglelivet: som rasteplass for trekkfugler, og som myte- og overvintringsområde for andefugler.

## Referanser


## Eksterne lenker
* 
* Trond Haugskott: Trondheimsfjorden, artikkel hos Norsk Ornitologisk Forening
Vest-Tyskland under Vinter-OL 1980

**Vest-Tyskland under Vinter-OL 1980**. Åtti sportsutøvere fra Vest-Tyskland, seksti menn og tjue kvinner, deltok i ti sporter under Vinter-OL 1980 i Lake Placid i USA. De deltok i aking, alpint, bobsleigh, langrenn, kunstløp, skihopping, skøyter, ishockey, kombinert og skiskyting. Det var fjerde gang som Vest-Tyskland stilte med egen OL-tropp i et vinter-OL, første gang var under 1968 i Grenoble. Vest-Tyskland kom på tolvteplass med to sølv- og tre bronsemedaljer. Urban Hettich var Vest-Tysklands flaggbærer under åpningsseremonien.

## Medaljer

## Medaljevinnerne
Østerrike under Vinter-OL 1980

**Østerrike under Vinter-OL 1980**. Førtitre sportsutøvere, trettitre menn og ti kvinner, fra Østerrike deltok i seks sporter, aking, alpint, bobsleigh, kunstløp, skihopping og skiskyting under Vinter-OL 1980 i Lake Placid i USA. Østerrike kom på fjerdeplass med tre gull-, to sølv- og to bronsemedaljer. Alpinisten Annemarie Moser-Pröll var Østerrikes flaggbærer under åpningsseremonien.

## Medaljer

## Medaljevinnerne
Ocean Viking

**Ocean Viking** var en boreplattform, som oppdaget både Codfeltet og Ekofiskfeltet. Den ble bygget for det amerikanske selskapet Ocean Drilling & Exploration Co (Odeco), på oppdrag fra Phillips Petroleum, høsten 1965. Halvparten av skroget til Ocean Viking ble bygd ved Rosenberg mek. Verksted i Stavanger, den andre halvdelen ved Burmeister og Wain i København. Delene ble deretter slept til Nylands Verksted i Oslo hvor Aker satte sammen riggen.

Plattformen .

Plattformen skulle leveres høsten 1966, men erfaringene med den nesten identiske boreplattformen «Ocean Traveler» førte til at den nye plattformen måtte forsterkes. «Ocean Traveler», som var overflyttet fra boring i Mexicogulfen, fikk store problemer med værforholdene i Nordsjøen som var langt hardere enn områdene utenfor sørkysten av USA. Byggingen av «Ocean Viking» ble derfor forsinket og ferdigstilt først i mars 1967. 

Plattformen foretok, sammen med søsterplattformen «Ocean Traveler», de første prøveboringene på norsk sokkel i Nordsjøen. Den 10. juni 1968 viste norske aviser bilder av «Ocean Viking» som faklet gass på det kommende Codfeltet. Etter 38 boringer fant plattformen den første drivverdige petroleumsforekomsten i august 1969. Her var Phillips operatør på blokk 2/4, og funnet ble siden en del av Ekofiskfeltet. Funnet ble lagt frem for Norges oljedirektorat 23. desember samme år.

## Referanser
Scanner

**Scanner** er et tysk speed metal-band som oppsto i 1986 ved bytte av to medlemmer i bandet Lions Breed som i 1985 ga ut albumet *Damn The Night* på Earthshaker Records. Under navnet Scanner profilerte de seg med science fiction-inspirasjon i tekster, omslag og sceneshow. Debuten *[[Hypertrace]]* kom ut i 1988 på Noise Records. Bandet har vært oppløst flere ganger, og det eneste originale medlemmet som er igjen er gitarist Axel A.J. Julius. De ga 23. januar 2015 ut *The Judgement*, og 12. januar 2024 *The Cosmic Race*.

## Medlemmer
* Efthimios Ioannidis – vokal
* Axel A.J. Julius – gitar
* Jörn Bettenrup – bassgitar
* Boris Frenkel – slagverk

## Diskografi
* *[[Hypertrace]]* (Sony / Noise) (1988)
* *[[Terminal Earth]]* (Sony / Noise) (1989)
* *[[Mental Reservation]]* (1995)
* *[[Ball of The Damned]]* (1997)
* *[[Scantropolis]]* (2002)
* *The Judgement* (2015)
* *The Cosmic Race* (2024)

## Referanser


## Eksterne lenker
* 
* 
*
Ocean Traveler

**«Ocean Traveler»** var en boreplattform bygget i USA og brukt i Mexicogulfen. I 1966 ble den overført av Esso til de første leteboringene på norsk sokkel  i Nordsjøen, etter at nederlenderne hadde gjort Groningen-funnet i 1959. Plattformen gjorde 16. juli 1966 et begrenset funn i Nordsjøen, i en blokk som langt senere ble funnsted for Balderfeltet.

Ocean «Traveler» fikk store problemer med værforholdene i Nordsjøen som var langt mer værhard enn områdene utenfor sørkysten av USA. Disse erfaringene gjorde at søsterplattformer, særlig norskbygde «Ocean Viking», måtte forsterkes vesentlig i konstruksjonene. 6. november 1966 ble Ocean Traveler pårent av et forsyningsskip, som slo hull i en av pongtongene så vann kom inn i plattformen. Plattformen fikk stor slagside og var nær med å velte, men arbeiderne klarte å stabilisere den ved å pumpe ballastvann inn i de andre pongtongene. Dette regnes som det første alvorlige uhellet i norsk oljebransje. 

## Referanser
Chamba

**Chamba** er en by og et distrikt i den indiske delstaten Himachal Pradesh. Byen hadde i 2001 et folketall på 20&nbsp;312 .

Før den indiske selvstendigheten i 1947 var Chamba et fyrstedømme på over 8000 kvadratkilometer. Fyrstedømmet lå inneklemt av Himalayas kjeder, som har topper på mer enn 6 000 meter. Fyrstedømmet lå også på linje med elvene Kavi og Chandra. En stor del av området var bevokst med skoger som igjen gjorde seg bra til jernbanebygg. Dalene rundt Chamba var fruktige og mye korn ble produsert. På sommrene førte gujarer fra Jammu et hundratusentals sauer, geiter, kuer og bøfler til de rike menneskene i Chamba.

I 1854 bygde britene på Chambas område, sanatoriumet Dalfaousie, som var tilhørende distriktet Gurdaspur. Hovedstaden Chamba, 14&nbsp;km øst fra dette sanatoriet logger nå på høyre side av Kavi.

## Referanser
Limbdi

**Limbdi** er en by i den indiske delstaten Gujarat. Byen ligger i distriktet Surendranagar, og i regionen Saurashtra. Byen Surendranagar er nærmeste by med en avstand på 28 kilometer. 

Gjennom Limbdi flyter elven Bhogavo. Reisende til byen når sitt mål lettest med buss i fra Ahmadabad eller med tog fra Mumbai (*the Saurashtra Mail train*) med stoppesteder i Ahmadabad og Surendranagar. 

## Historie
Limbdi var tidligere et fyrstedømme styrt av Jhaladynastiet. Etter den indiske selvstendigheten i 1947 tvinges Limbdi som alle andre fyrstedømmer og gi opp sitt monarkiske styre og integreres i en nærliggende delstat. I det gamle fyrstedømmets grenser bor det i dag ca. 40 000 mennesker (2001). Av historiske hendelser i kolonitiden er at det ble grunnlagt en pikeskole i byen (*Lady Wellingdon Girls School*, nå kalt *Municipal school number 3*) allerede den 1. mars 1859.

## Referanser
Dwarka

**Dwarka** (av sanskr. *dwar*, ) er en by i den indiske delstaten Gujarat, og er en av Indias sju hellige steder. Byen ligger i Devbhoomi Dwarka-distriktet, ved Gomtielvens munning i Kutchviken. Byen har et estimert innbyggertall på 33 614.

## Myten

Ifølge legenden skal guden Krishna ha flyttet fra Mathura for å grunnlegge og dyrke Dwarka. Den nåværende byen skal også ha vært den som ble opprinnelig bygd på 600-tallet. Jagatmandirtempelet i Dwarka huser guden *Dwarkadhish*, en av Krishnas (*[[Vishnu]]s*) avatarer. I nærheten av *Nageshwar* Jyotirling finnes en av de 12 helligste plassene for de hinduene som dyrker guden Shiva.

## Eksterne lenker
* Hellige plasser i Dwarka
TI

**TI** eller **ti** kan referere til:

* 10 (tall)
* Teknologisk Institutt
* Texas Instruments
* Transparency International
*Grunnstoffet titan, symbol Ti
* T.I., rapper
* År 10
* TI, det koreanske navnet på beltet i Taekwondo
Edelmetallkontrollen

**Edelmetallkontrollen** var et norsk statlig forvaltningsorgan underlagt Barne-, likestillings- og inkluderingsdepartementet som ivaretok kontrolloppgaver i forbindelse med lovgivningen om merking av edelmetaller. Edelmetallkontrollen ble opprettet og drev sin virksomhet i henhold til edelmetalloven. Den siste tiden ble kontrollvirksomheten utøvet av den private stiftelsen Teknologisk Institutt på oppdrag fra departementet.

Edelmetallkontrollen ble ledet av et styre på tre medlemmer, der bransjen og forbrukerne var representert. Styret ble oppnevnt av departementet for tre år av gangen. Departementet utpekte leder for styret, og styret tilsatte en *[[edelmetallguardein]]* som daglig leder.

Edelmetallkontrollen var selvfinansiert og fikk sine inntekter ved tilskudd fra Norges Gullsmedforbund, Norges Urgrossistforening og Norges Urmakerforbund, samt årlige avgifter fra enhver som fremstilte eller omsatte varer av edelmetall.

## Eksterne lenker
* Informasjon hos BLD
Sovjetunionen under Vinter-OL 1980

**Sovjetunionen under Vinter-OL 1980**. Åttiseks sportsutøvere, sekstitre menn og tjuetre kvinner, fra Sovjetunionen deltok i ni sporter, aking, alpint, kunstløp, langrenn, kombinert, hurtigløp på skøyter, skihopping, skiskyting og ishockey under Vinter-OL 1980 i Lake Placid i USA. Sovjetunionen, som deltok før sjuende gang i et vinter-OL, ble beste nasjon med ti gull-, seks sølv- og seks bronsemedaljer. Skiskytteren Aleksandr Tikhonov var Sovjetunionens flaggbærer under åpningsseremonien.
   
## Medaljer

## Medaljevinnerne

## Eksterne lenker
*  Soviet Union at the 1980 Lake Placid Winter Games  på Sports-reference.com/olympics
Edelmetallguardein

**Edelmetallguardein** er en offentlig tjenestemann som prøver finheten i metaller. Formålet er å gi korrekt og tilstrekkelig informasjon til forbrukerne om de aktuelle produktene, og kontrollere at varene som tilbys forbrukerne ikke er underlødige i forhold til den angitte finheten. 

I Norge påbød daværende kong Håkon Magnusson stempling av sølv så tidlig som i 1314. Stempelet var en garanti fra sølvsmeden om at sølvvaren var av riktig kvalitet og god fagmessig utførelse. Også den gangen ble det foretatt stikkprøver av offentlige kontrollører, guardein. I dag utfører Edelmetallkontrollen, ledet av *edelmetallguardeinen*, dette arbeidet. Edelmetallguardeinen er daglig leder for Edelmetallkontrollen og har ansvar for utførelsen av kontrollene. Edelmetallguardeinen er ansvarlig overfor Edelmetallkontrollens styre, og skal rådføre seg med dette i saker av viktighet.

## Referanser


## Litteratur
* Cinamon, Diana Sanders (2007): *All About Antique Silver with International Hallmarks*, 2. oppl., AAA Publishing, San Bernardino, CA.

## Eksterne lenker
Jiawang

**Jiawang** (kinesisk: 贾汪区; pinyin: *Jiǎwāng Qū*) er et bydistrikt i byprefekturet Xuzhou i provinsen Jiangsu i Folkerepublikken Kina. Det har et areal på 690&nbsp;km² og teller ca. 486&nbsp;000&nbsp;innbygger (pr. 2005). 

Her finner vi det moderne Jiawang kullkraftverk.

## Samferdsel
Kinas riksvei 206, som går gjennom Jiawang, løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.

## Eksterne lenker
* Infoside
Tongcheng (Anqing)

**Tongcheng** (kinesisk: 桐城; pinyin: *Tóngchéng*) er et byfylke i byprefekturet Anqing i provinsen Anhui i Folkerepublikken Kina.

Befolkningen var på  innbyggere i 1999.

## Administrative enheter
**Storkommuner**:
*Xunyu 鲟鱼镇, Kongcheng 孔城镇, Fangang 范岗镇, Qingcao 青草镇, Taochong 陶冲镇, Guazhenxiang 挂镇乡 , Sapu 卅铺镇, Jinshen 金神镇, Tangwan 唐湾镇, Shuanggang 双港镇, Gaoqiao 高桥镇, Xindu 新渡镇, Xiangpu 香铺镇, Daguan 大关镇, Xingdian 兴店镇, Lüting 吕亭镇, Xizihu 嬉子湖镇, Laomei 老梅镇;

**Kommuner**:
* Zhongyi 中义乡, Longmian 龙眠乡, Huangpu 黄铺乡, Datang 大塘乡.

## Samferdsel
Kinas riksvei 206, som går gjennom Tongcheng, løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.

## Referanser


## Eksterne lenker
* Lokalregjeringens hjemmesider
Kinas riksvei 318

**Kinas riksvei 318** (*G318*) løper fra Shanghai øst i Kina til Zhangmu i Tibet. Den er 5&nbsp;476&nbsp;kilometer lang og krysser gjennom provinsene Zhejiang, Anhui, Hubei, Chongqing, Sichuan og ender opp en grenseovergang mellom Tibet og Nepal.

## Rute og distanser
Arkeologiåret 1754

**Arkeologiåret 1754** er en oversikt over blant annet utgravninger, fødte og avdøde personer med tilknytning til arkeologi i 1754.

## Utgravninger
* Formelle utgravninger i Pompeii fortsetter.

## Funn
* Et depotfunn på omtrent 207 romerske gullmynter (og en sølvmynt) oppdages i Menzelen like utenfor Xanten i nedre delen av Rhinen.

## Fødsler

## Dødsfall

## Referanser
Shetlandplattformen

**Shetlandplattformen** er en geologisk høydeformasjon på havbunnen i Nordsjøen og omgir Shetlandsøyene og Orknøyene nord for Skottland, ca. 350&nbsp;km vest for Rogaland. Den danner vestre forhøyning rundt fordypningen Vikinggraben, mens Utsirahøyden utgjør den østre høyden. I perm-perioden var den et landfast fjellplatå.

Shetlandplattformen er omtrent 300&nbsp;km lang (nord-sør) og 250&nbsp;km bred (øst-vest). Geologisk er kjernen kaledonsk grunnfjell, mens dette etter permperioden er overlagt med sedimenter fra avrenning fra Baltica-kontinentet. Nederst består den av grunnfjell, deretter kalkstein fra *[[Kritt (geologi)|kritt]]*, og øverst skifer fra *[[paleocen]]* og *[[eocen]]*. Den inneholder olje og gass, med blant annet Braefeltet (olje) helt i øst nær skråningen mot Vikinggraben.
Vikinggraben

**Vikinggraben** er en geologisk nedsenking – graben – på havbunnen i Nordsjøen og ligger mellom Shetlandsplattformen i vest og Utsiraformasjonen i øst. Vikinggraben går midt mellom Shetland og Norge, og nord-sør langs forsenkningen går delelinjen mellom Storbritannia og Norge. Området har svært få petroleumsfunn bortsett fra i de ytre skråningene opp mot Shettlandplattformen (Braefeltet) og Utsiraformasjonen (Heimdalfeltet, Sleipnerfeltet).

Denne geologiske formasjonen ligger ca. 300 km vest for Rogaland. I perm-perioden var den et landfast søkk mellom to fjellkjeder. Vikinggraben er omtrent 300 km lang (nord-sør) og 40 km bred (øst-vest). Geologisk er kjernen dypt nede kaledonsk grunnfjell, mens dette etter permperioden er overlagt med 5&nbsp;000 meter tykke lag av sedimenter fra avrenning fra Baltica-kontinentet. Nederst består den av grunnfjell, deretter inntil 3&nbsp;000 m sandstein fra *[[trias]]* og *[[Jura (geologi)|jura]]*, inntil 1&nbsp;000 m kalkstein fra *[[Kritt (geologi)|kritt]]*, og øverst skifer fra *[[paleocen]]* (200-500 m) og *[[eocen]]* (500 m).
Dødsstivhet

**Dødsstivhet**, likstivhet, *rigor mortis* (fra latin *rigor* stivhet og *mortis* død) en stivhet som inntrer gradvis i en biologisk kropp de første timene etter døden. Denne stivheten inntreffer i kroppens muskler og begynner vanligvis etter 2-5 timer etter døden, og når en maksimal tilstand av stivhet etter 8-12 timer. Dødsstivheten slipper gradvis etter 1-3 dager.

Grunnlaget for dødsstivhet er biokjemisk og beror på at ATP (adenosintrifosfat) brytes ned i muskelcellene og ATP-konsentrasjonen faller. ATP er avgjørende for at muskelfibrene skal kunne slappe av. Ved anaerob glykolyse, nedbrytning av ATP uten tilgang på oksygen, øker melkesyreinnholdet i muskelen betydelig, noe som påvirker muskelproteinene aktin og myosin til å innta en rigid form. Samtidig øker innholdet av ATP-nedbrytningsproduktet hypoxantin. Måling av hypoxantinnivå i for eksempel øyevæske fra lik benyttes til bestemmelse av dødstidspunkt. Det er stor individuell variasjon i muskulaturens ATP-innhold, samt påvirkning av omgivelsestemperatur. Dette gir en vurdering av dødsstivhet kun et grovt grunnlag for å vurdere dødstidspunktet.

Hastigheten i biokjemiske prosesser øker med høyere temperatur. Prosessene ved dødsstivhet er derfor avhengig av omgivelsestemperaturen. Ved høye temperaturer forsvinner dødsstivheten hurtigere. Dødsstivhetens styrke og varighet øker også dersom det har vært mer langvarig muskelaktivitet like før døden. Observasjoner hos soldater som blir drept under langvarige stormangrep viser at dødsstivhet kan oppstå like etter døden. Blant barn og blant utmagrede pasienter er også dødsstivhet observert tidligere enn hos andre mennesker.

## I fiskeri og havbruk
Når dødsstivheten inntreffer hos fisk, trekker musklene seg sammen, fisken blir stiv, ubøyelig og får hard tekstur. Dødsstivheten går over etter en stund, men det kan ta noen døgn. Fiskebåter og bløggebåter ønsker at det skal ta lengst mulig tid fra fisken blir fanget / slaktet, til den blir dødsstiv. En lang pre rigor tid, tiden det tar fra fisken blir avlivet til den blir dødsstiv, gjør blant annet at fiskemottak rekker å sløye og filetere fisken i perioden når kjøttet holder best kvalitet.

## Referanser


## Eksterne lenker
* Hildebrandt, Sybille (15. juni 2011): «Hva gjør døden med kroppen?», *Forskning.no*
Utsirahøyden

**Utsirahøyden**, også kjent som ***Utsiraformasjonen***, er en geologisk høydeformasjon på havbunnen i Nordsjøen, 200&nbsp;km vest for Rogaland. Den danner østre forhøyning rundt sørlige del av Vikinggraben, mens Shetlandplattformen utgjør den vestre høyden 60&nbsp;km lengre vest. Øst for Utsirahøyden følger den brede Norskerenna inn mot kysten. I perm-tiden var Utsirahøyden en landfast fjellrygg av grunnfjell.

Utsiraformasjonen er omtrent 200&nbsp;km lang (nord-sør) og 50&nbsp;km bred (øst-vest). Geologisk er kjernen kaledonsk grunnfjell mens dette etter permperioden er overlagt med sedimenter fra avrenning fra Baltica-kontinentet. Nederst består den av grunnfjell, deretter sandstein fra *[[trias]]* og *[[Jura (geologi)|jura]]*, kalkstein fra *[[Kritt (geologi)|kritt]]*, og øverst skifer fra *[[eocen]]*. Den inneholder olje og gass, med blant annet fra nord Heimdalfeltet (gass), Jotunfeltet, Ringhornefeltet, Balderfeltet, Granefeltet og Sleipnerfeltet (gass).

Utsiraformasjonen består av store mengder porøs sandstein og skifer, og brukes til å lagre CO<sub>2</sub> fra Sleipnerfeltet; 19 millioner tonn fra 1996 til 2024. Utsiraformasjonen kan i framtiden komme til å tjene som reservoar for lagring av CO2 i havbunnen, under et regime med CO-fangst og deponering. Formasjonen har potensial for å romme store deler av Europas CO2-utslipp, i alt kan trolig mer enn 40 milliarder tonn CO2 lagres i formasjonen.

I 2010 ble oljefeltet Johan Sverdrup oppdaget på Utsirahøyden. Det kan være det nest største feltet på den norske kontinentalsokkelen, etter Ekofisk. Feltet har tidligere vært kalt Avaldsnesfeltet og Aldous. Produksjonen kom igang i 2019 og forventes å kunne øke oljeproduksjonen i Nordsjøen betraktelig.

## Referanser


## Eksterne lenker

* «Utsirahøyden», fra *[[Store norske leksikon]]*
Sindre Buraas

**Sindre Buraas** (født 1989) er en norsk friidrettsutøver, skiløper og motbakkeløper som representerer SK Vidar. Tidligere har han representert Hurdal IL.

Buraas har som junior satset både på langrenn, friidrett og motbakkeløp. I 2008 ble han juniorverdensmester i motbakkeløp i Crans Montana i Sveits. I samme løpet tok han sølv i lagkonkurransen sammen med Lars Nesbø Bakke, Joel Dyrhovden og Sjur Prestsæter.

Under NM i friidrett 2009 tok han bronse på 5000 meter. I junior-NM har han tatt gull på både 1500 meter og 5000 meter i 2006, bronse på 5000 meter i 2007, og gull på 5000 meter og bronse på 2000 meter hinder i 2008. Han har også vunnet motbakkeløpene Tryvann Opp, Åneskøl Opp i 2008, Dokka Opp i 2009 og Oslos Bratteste i 2010.

I 2011 vant han NM i terrengløp. 

I 2013 klarte å forbedre sin personlig rekord over 5000 m med 12 sekunder under et stevne i Belgia. Han løp 13:15,91 og kvalifiserte dermed til VM i friidrett i Moskva, der han kvalifiserte seg til finalen, på tid. Denne forbedret han til 13:11,96 ved KBC Nacht-stevnet Heusden i Nederland 18. juli 2015, og dette gjorde at han kvalifiserte seg til VM i friidrett 2015 i Beijing.

## Personlige rekorder

## Referanser


## Eksterne lenker
* 
* 
*
Kongshallen

**Kongshallen** og **Kongsvinger Ishall** er navn på den andre ishallen på Gjemselund i Kongsvinger i Innlandet som bærer dette navnet. Den er ishockeylaget Kongsvinger Knights' hjemmebane, har en publikumskapasitet på rundt 2000 tilskuere og er godkjent for spill i Fjordkraftligaen og større hockeykamper. Det var lenge tenkt at isflaten skulle få NHL-standard (26 x 60 m), slik at den også ville godkjennes for kjelkehockey, samt gi plass til ekstra boder til lagring av utstyr. 7. mars 2013 gikk kommunestyret i Kongsvinger imot dette forslaget og sa nei, da de var redde for økte lånekostnader, samt at de mente det ville være en ulempe for skøytesporter som kunstløp og shortrack/lengdeløp. Isflaten fikk dermed europeisk standard (30 x 60 m). Ishallen ble for øvrig den første i Norge som fikk inkludert en egen isbinge i tillegg til hovedbanen. Isbingen har en flate på 500 m², og er en idé etter fotballforbundets fotballbinger. Tanken bak isbingen er å avvikle treninger og kamper for de laveste aldersklassene, i tillegg til økt kapasitet for utleie.

Ferdigstillelse av Kongshallen var opprinnelig satt til 15. august 2013, men måtte utsettes. Den 23. november 2013 ble hallen endelig åpnet av ordfører Øystein Østgaard.

30. desember 2015 kjørte Knights en såkalt kronekamp, der bedrifter, sponsorer og private støttespillere betalte 1 krone (eller mer) for hver tilskuer som kom til kampen mot Vålerenga Ishockey. Alle måtte ha billett selv om det var gratiskamp, og av sikkerhetshensyn kunne man slippe inn maks 2000 tilskuere. En del som stod utenfor ble aldri sluppet inn i hallen, og publikumsrekorden er derfor på 2000 tilskuere. Knights vant for øvrig kampen 2-0.

## Publikumsrekorder
Publikumsrekorden fra 30. desember 2015 er på 2000 (fullsatt) tilskuere og kom i GET-ligaen mot Vålerenga Ishockey.

De ti best besøkte kampene:

## Historie om gamle Kongshallen
**Kongshallen** eller **Kongsvinger Ishall** var en ishall på Kongsvinger som ble åpnet 12. januar 1992, som den 25. ishallen i Norge. Hallen var hjemmebanen til ishockeylaget Kongsvinger Knights og hadde en publikumskapasitet på 550 ståplasser. I januar 2013 begynte rivingen av ishallen og 23. november 2013 sto den nye Kongsvinger Ishall ferdigstilt og klar til bruk. 

## Referanser


## Eksterne lenker
* Ishaller og baner i Norge *hockey.no*
* Kongsvinger Knights
* http://www.glomdalen.no/sport/article6308123.ece
* http://www.glomdalen.no/sport/ishockey/article6539344.ece
* http://www.glomdalen.no/sport/article6535465.ece
* http://www.kongsvinger.kommune.no/Global/nyishall.pdf 
* http://www.kongsvinger.kommune.no/no/tilleggssider/lenkeliste/Nyhetsarkiv/Norges-forste-ishall-med-isbinge/ 
* https://websak.sorhedmark.no/innsyn6/wfdocument.aspx?journalpostid=2012004725&dokid=48097
Storhamar Ishall

**Storhamar Ishall** er en ishall på Hamar som ble åpnet i 9. mai 1981, som den 11. ishallen i Norge. Det første arrangementet var Hamarmessen. Den første ishockeykampen ble spilt 12. august samme år. Da spilte Norges landslag en turnering mot de svenske lagene Hammarby og Leksand.

Hallen var hjemmebane for ishockeylaget Storhamar Hockey frem til åpningen av Hamar OL-Amfi, og har i dag en publikumskapasitet på 1&nbsp;200 ståplasser. Tilskuerrekorden er på 3031. Ishallen erstattet den gamle kunstisflaten som lå på samme sted og ble etter hvert livsnødvendig for Storhamar. De opprinnelige byggekostnadene ble budsjettert til 6,3 millioner kroner og det var Moelven Brug som stod for byggingen, sammen med dugnadsinnsats fra klubbens medlemmer. Limtredragere fra Moelven var en sentral brikke i konstruksjonen. 

Det ble spilt flere privatlandskamper i hallen på 80-tallet, og som en forberedelse til OL på Lillehammer ble det spilt VM for både eldre- og yngre junior i hallen.

Hallen brukes i dag til trening for alle aldersklasser både i ishockey og kunstløp under Storhamar og av private lag. Kongsvinger Knights trente fram til Kongshallen ble byggd, Elverum Ishockey har også trenet her fram til Klubben ble lagt ned i 2011.. Den siste toppseriekampen som ble spilt i hallen var møtet mellom Storhamar og Manglerud Star i 2001, da OL-Amfien var opptatt med idrettsgalla. Kafeteriaen Iskroa ligger i tilknytning til hallen.

Høsten 2011 ble det installert nytt vant i hallen og oppgradering av garderobene etc.

## Referanser


## Eksterne lenker
* Ishaller og baner i Norge *hockey.no*
Lørenhallen

**Lørenhallen** er en ishall på Løren i Oslo som ble åpnet i 1986, som den 12. ishallen i Norge. Hallen er hjemmebanen til ishockeylaget Hasle-Løren og har en publikumskapasitet på 1&nbsp;500, hvorav 50 av dem er sitteplasser.

## Eksterne lenker
* Ishaller og baner i Norge *hockey.no*
Nes Ishockeyklubb

**Nes Ishockeyklubb** (stiftet 26. desember 1964) er en ishockeyklubb fra Årnes på Nes i Akershus, som spiller sine hjemmekamper i Runnirinken Ishall.

Nes spiller i 5. divisjon ishockey for menn, men var også på nest øverste nivå i norsk ishockey på 90-tallet og 2010-tallet. Rivalen til Nes er Kongsvinger Knights. Trener for laget er lokale Rune Svendsen og Terje Kristiansen.
Lagets slogan er *"Vi er Nes"*

## Runnirinken Ishall
Nes ishockeyklubb er en av de få klubbene som eier ishallen sin selv.

## Tidligere spillere

* Ole-Kristian Tollefsen
* Odd Kristian Dalsvåg

## Eksterne lenker
*
Runnirinken Ishall

**Runnirinken Ishall** er en ishall på Årnes i Nes i Akershus, åpnet 18. november 1988 som den 13. ishallen i Norge. Hallen er hjemmebanen til ishockeylaget Nes Ishockeyklubb og har en publikumskapasitet på 700, hvorav 100 er ståplasser.

## Eksterne lenker
* Historikk om Nes IK
* Ishaller og baner i Norge *hockey.no*
Metropolitan

**Metropolitan** har flere betydninger. Ordet er avledet av  Metropol (by) og brukes derfor i mange sammenhenger.

* Metropolitan-operaen – et teater og operahus i New York.
* Metropolitan Museum of Art – et kunstmuseum i New York.
* Metropolitan Church i New York – en kirke i New York

* Metropolitan-linjen – en av linjene i Londons undergrunnsbane. 

* Metropolitan borough – en form for administrativt distrikt i England. 

* Convair 440 Metropolitan – Et passasjerfly fra Convair, en videreutvikling av modellen Convair 240.

* Metropolitan (band), et norsk jazzband med Beate S. Lech, Bjørn Kjellemyr, Jon Eberson, Morten Halle, Pål Thowsen og Rob Waring i besetningen.

* Flere forskjellige universiteter og læresteder, blant andre :
** London Metropolitan University, England
** Leeds Metropolitan University, England
** Metropolitan State College of Denver, USA

## Se også

* Metropol
* Metropolis
Halden Ishall

**Halden Ishall** er en ishall i Halden som ble åpnet 17. desember 1987, som den 15. ishallen i Norge. Hallen er hjemmebanen til ishockeylaget Comet Halden. Hallen hadde en publikumskapasitet på 1,200, før den ble utbygd i 2009. Hallen har nå en publikumskapasitet på 2,200. Publikumsrekorden ble satt under en kvalifiseringskamp mot Stjernen. Da møtte i overkant 1900 mennesker opp. 

## Brukere
Hallen er nå i bruk av ishockeylaget Comet Halden som spiller i 1. divisjon ishockey for menn siden 2024/25 sesongen.

## Eksterne lenker
* 
* Ishaller og baner i Norge *hockey.no*
Kongsberghallen

**Kongsberghallen** er en idrettshall på Kongsberg som ble åpnet 22. januar 1988, som den 17. ishallen i Norge. Hallen er på 10.500 kvm., og er hjemmebane for blant annet ishockeylaget Kongsberg Ishockey og basketballaget Kongsberg Miners. Hallen har en publikumskapasitet på 4&nbsp;500, hvorav 2&nbsp;300 er ståplasser.

## Andre arrangementer
Hallen har også vært brukt til andre arrangementer som konserter og loppemarked. Diana Krall, Pat Metheny og Michael Brecker er bare noen av de kjente artistene som har opptrådd her i regi av Kongsberg Jazzfestival.

## Eksterne lenker
* 
* Ishaller og baner i Norge *hockey.no*
Lørenskog Ishall

**Lørenskog Ishall** er en ishall på Lørenskog som ble åpnet 12. mars 1988, som den 18. ishallen i Norge. Hallen er hjemmebane for Lørenskog Ishockeyklubb og har en publikumskapasitet på 2&nbsp;450 sitteplasser. Det ble i 2007 installert en ny ishockeybane i hallen. Tilskuerrekorden er på 2720, 13. april 2012 mot Stavanger Oilers.

## Eksterne lenker
* 
* Ishaller og baner i Norge *hockey.no*
Dalgård Ishall

**Dalgård Ishall** er en ishall i Trondheim som ble åpnet i 1989, som den 22. ishallen i Norge. Hallen er hjemmebane for Astor Ishockeyklubb og har en publikumskapasitet på 1&nbsp;050, hvorav 650 er ståplasser.

## Eksterne lenker
* Ishaller og baner i Norge *hockey.no*
Grünerhallen

**Grünerhallen** er en ishall på Dælenenga i Oslo som ble åpnet 6. oktober 1995, som den 30. ishallen i Norge. Hallen er hjemmebanen til ishockeylaget Grüner Ishockey og har en publikumskapasitet på 600, hvorav 400 er ståplasser.  Inne i hallen finnes foruten 4 garderober, også klubbrom og klubbkontor for Grüner Ishockey IL, kontor for banemannskap og en liten kiosk/kafeteria som er åpen for publikum under større arrangementer.

På samme sted som dagens ishall ligger var det tidligere en utendørs ishockeybane. Da OL ble arrangert i 1952 ble 8 av hockeykampene spilt her.

Hallen brukes også som eksamenslokale for Handelshøyskolen BI i Oslo.

## Referanser


## Eksterne lenker
* Ishaller og baner i Norge *hockey.no*
Tønsberg Ishall

**Tønsberg Ishall** er en ishall i Tønsberg som ble åpnet 16. desember 1995, som den 31. ishallen i Norge. Hallen er hjemmebanen til ishockeylaget Tønsberg Vikings og kunstløpsgruppa i Tønsberg Turn og har en publikumskapasitet på 500 sitteplasser.

## Eksterne lenker
* 
* Ishaller og baner i Norge *hockey.no*
Anisacanthidae

* Anisacanthinae
* Leiophasmatinae
* Xerantherinae

**Anisacanthidae** er en delgruppe av spøkelsesinsektene som igjen tilhører de «gresshoppelignende insekter». De er mestere i kamuflasje og ligner korte tynne pinner fra busker eller trær. 

## Utseende

## Levevis

## Utbredelse
Familien finnes bare på Madagaskar.

## Systematisk inndeling

* Insekter, Hexapoda
** Egentlige insekter, Dicondylia
*** Vingede insekter, Pterygota
**** Gruppe Orthopterodea
***** Orden Spøkelsesinsekter, Phasmatodea
****** Underorden Verophasmatodea
******* Gruppe Areolata
******** Overfamilie Bacilloidea
********* Familie Anisacanthidae Günther, 1953
********** Underfamilie Anisacanthinae Günther, 1953
*********** Slekten *[[Anisacantha]]* Redtenbacher, 1906 – én art
*********** Slekten *[[Paranisacantha]]* Cliquennois, 2008 – 2 arter
*********** Slekten *[[Parectatosoma]]* Wood-Mason, 1879 – 6 arter
*********** Slekten *[[Somacantha]]* Cliquennois, 2008 – én art
********** Underfamilie Leiophasmatinae Cliquennois, 2008
*********** Slekten *[[Amphiphasma]]* Cliquennois, 2008 – én art
*********** Slekten *[[Leiophasma]]* Uvarov, 1940 – 13 arter
********** Underfamilie Xerantherinae Cliquennois, 2008
*********** Slekten *[[Archantherix]]* Cliquennois, 2008 – én art
*********** Slekten *[[Cenantherix]]* Cliquennois, 2008 – én art
*********** Slekten *[[Parorobia]]* Chopard, 1952 – én art
*********** Slekten *[[Xerantherix]]* Brancsik, 1893 – 4 arter

## Litteratur
* Sømme, Laurits 2001. *Insekter*. (Original: McGavin, George C. 2000. *Insects, spiders and other terrestical arthropods*.) N. W. Damm & Søn AS. ISBN 82-512-0601-4 side 66-67.

## Kilder
* Liste over artene, Phasmida Species File Online

## Eksterne lenker
* 
* Norsk Entomologisk forening – for deg som vil lære mer om insekter.
* https://web.archive.org/web/20091030115318/http://www.nhm.uio.no/norort/  Et norskspråklig nettsted om Gresshopper, Kakerlakker Vandrende blad- og pinner og Saksedyr.
* Pinnedyrfabrikken – for deg som liker pinnedyr.
Bacillidae

* Antongilinae
* Bacillinae
* Macyniinae

**Bacillidae** er en delgruppe av spøkelsesinsektene som igjen tilhører de «gresshoppelignende insekter». De er mestere i kamuflasje og ligner korte tynne pinner fra busker eller trær. 

## Utseende
Lange og tynne, pinnelignende insekter, oftest grønne eller brune. Antennene er forholdsvis korte, mye mindre enn halve kroppslengden, ofte bare litt lengre enn hodet. Kroppen er lang og tynn, sylindrisk, de er gjerne vingeløse. Beina er tynne, lårene kan ha pigger på undersiden.

## Levevis
Som andre spøkelsesinsekter er de planteetere som kryper langsomt rundt i vegetasjonen, godt vernet av sin utmnerkede kamuflasje.

## Utbredelse
Bacillidae er mest utbredt i Europa (nord til Mellom-Europa) og Afrika, men finnes også på Ny-Guinea.

## Systematisk inndeling

* Insekter, Hexapoda
** Egentlige insekter, Dicondylia
*** Vingede insekter, Pterygota
**** Gruppe Orthopterodea
***** Orden Spøkelsesinsekter, Phasmatodea
****** Underorden Verophasmatodea
******* Gruppe Areolata
******** Overfamilie Bacilloidea
********* Familie Bacillidae Brunner von Wattenwyl, 1893
********** Underfamilie Antongilinae Zompro, 2004 – Afrika
*********** Stamme Antongilini Zompro, 2004 – 3 slekter, 11 arter, Madagaskar
*********** Stamme Leprodini Cliquennois, 2006 – 3 slekter, 4 arter, Madagaskar
*********** Stamme Pseudodatanini Zompro, 2004 – 3 slekter, 7 arter, Madagaskar
*********** *[[Tuberculatocharax fritzsicki]]* Zompro, 2005 – Øst-Afrika
*********** Stamme Xylicini Günther, 1953 – 5 slekter, 15 arter, Afrika
********** Underfamilie Bacillinae Brunner von Wattenwyl, 1893 – Europa, Afrika, Ny-Guinea
*********** Slekten *[[Bacillus (insekter)|Bacillus]]* LePeletier de Saint Fargeau & Audinet-Serville, 1827 – 6 arter, Sør-Europa, Nord-Afrika og Ny-Guinea
************ *[[Bacillus atticus]]* Brunner von Wattenwyl, 1882
************ *[[Bacillus grandii]]* Nascetti & Bullini, 1982
************ *[[Bacillus lynceorum]]* Bullini, Nascetti & Bianchi Bullini, 1984
************ *[[Bacillus rossius]]* (Rossius, 1790)
************ *[[Bacillus tripolitanus]]* (DeHaan, 1842)
************ *[[Bacillus whitei]]* Nascetti & Bullini, 1982
*********** Slekten *[[Clonopsis]]* Pantel, 1915 – 3 arter, Europa og Nord-Afrika. I Europa:
************ *[[Clonopsis gallica]]* (Charpentier, 1825)
********** Underfamilie Macyniinae Zompro, 2004 – sørlige Afrika
*********** Slekten *[[Macynia]]* Stål, 1875 – 2 arter

## Litteratur
* Sømme, Laurits 2001. *Insekter*. (Original: McGavin, George C. 2000. *Insects, spiders and other terrestical arthropods*.) N. W. Damm & Søn AS. ISBN 82-512-0601-4 side 66-67.
* Fauna Europaea, utbredelsesdatabase over europeiske dyr 

## Kilder
* Liste over artene, Phasmida Species File Online

## Eksterne lenker
* 
* Norsk Entomologisk forening – for deg som vil lære mer om insekter.
* https://web.archive.org/web/20091030115318/http://www.nhm.uio.no/norort/  Et norskspråklig nettsted om Gresshopper, Kakerlakker Vandrende blad- og pinner og Saksedyr.
* Pinnedyrfabrikken – for deg som liker pinnedyr.
Eplegården

**Eplegården** er et markedsføringsnavn for gården Søndre Storsand (gnr./bnr. 353/4) i Asker i Akershus, tidligere Hurum i Buskerud. Gården ligger på et platå på vestsida av Drøbaksundet, ca. 80-90 meter over havet. Gården er på totalt 950 daa, inkludert 800 daa skog. Ca 100 daa er dyrka mark, som for det meste brukes til epledyrking. Det produseres eplebrennvin på gården.

Hovedbygningen på gården var opprinnelig i sveitserstil fra 1870-åra, men har blitt vesentlig ombygd ved flere anledninger. Stabburet ble flytta til gården i 1874. Låven ble bygd i 1906 av Hilda og Alfred Clarendon Baltzersen, som kjøpte gården i 1902. Bryggerhuset ble bygd i 1943 på tuftene av en litt mindre bygning, og renovert i 1999. De øvrige bygningene er av nyere dato.
Chelisochidae

* Chelisochelinae
* Chelisochinae
* Genitalatinae

**Chelisochidae** er en familie  med insekter innen ordenen saksedyr.  De lever vanligvis noe bortgjemt, i sprekker, blomster, under stener og bark.

Navnet kommer av tangen eller saksen på bakkroppen.

## Utseende
Små til forholdsvis store, slanke og mørkt fargede saksedyr med lange, trådformede antenner. Tangen på bakkroppsspissen er kraftig. De kan kjennes på at det andre fotleddet har et utskudd på undersiden som går under det tredje leddet.

## Levevis

Saksedyr har bitende munndeler og lever av forskjellig organisk føde, men kan gjerne ta mindre levende byttedyr.

## Utbredelse
Familien er utbredt i tropiske områder av Afrika, Asia og Australia, bortsett fra arten *Chelisoches morio* som er spredt med mennesker over store deler av verden.

## Systematisk inndeling
Det er usikkerhet om inndelingen spesielt når det gjelder plasseringen av slekter i forhold til underfamilier.

* Orden **[[saksedyr]]** (*Dermaptera*)
** Underorden **[[Forficulina]]** 
*** Overfamilie **Forficuloidea** 
**** Familie Chelisochidae Burr, 1907 – ca. 96 arter fordelt på 16 slekter
***** Slekt *[[Adiathella]]* Brindle, 1970
***** Slekt *[[Adiathetus]]* Burr, 1907
***** Slekt *[[Euenkrates]]* Rehn, 1927
***** Slekt *[[Exypnus]]* Burr, 1907
***** Slekt *[[Gressitolabis]]*  Brindle, 1970
***** Slekt *[[Lamprophorella]]* Mjöberg, 1924
***** Slekt *[[Proreus]]* Burr, 1907
***** Slekt *[[Schizochelisoches]]* Steinmann, 1987
***** Slekt *[[Schizoproreus]]* Steinmann, 1987
***** Slekt *[[Solenosoma]]* Burr, 1907
***** Underfamilie Chelisochelinae - usikker
****** Slekt *[[Chelisochella]]* Verhoeff, 1902
****** Slekt *[[Kinesis]]* Burr, 1907
***** Underfamilie Chelisochinae - usikker
****** Slekt *[[Chelisoches]]* Scudder, 1876
****** Slekt *[[Hamaxas]]* Burr, 1907
***** Underfamilie Genitalatinae - usikker
****** Slekt *[[Genitalata]]*  Kapoor, 1974

## Referanser


## Kilder
* Hansen, Lars Ove. Naturhistorisk museum (UiO) og Museumsprosjektet. *Norges gresshopper (Orthoptera) og andre gresshoppe-lignende insekter.* https://web.archive.org/web/20091030115318/http://www.nhm.uio.no/norort/
* Australian Faunal Directory, Chelisochidae

## Eksterne lenker
* 
* Norsk entomologisk forening – Norsk entomologisk forening, En forening for og om Insekter.
* Tegning av ''Chelisoches morio''
* Bildegalleri over nordamerikanske arter
Shooto

**Shooto** er en kampsport som oppstod i 1985. Sporten styres av *Shooto Association* og *International Shooto Commission*. Shooto stammer fra shoot bryting. På grunn av sin likhet med mixed martial arts forbindes de ofte sammen. Reglene for de to kampsportene er veldig like, men en stor forskjell er at slag og spark på en motstander som ligger på matta er ulovlig i shooto.
Herman Van Rompuy

**Herman Van Rompuy** (født 1947) er en belgisk, flamsk greve og politiker for partiet Christen-Democratisch en Vlaams (*Kristendemokratisk og flamsk*) som var Det europeiske råds president. Han var Belgias statsminister fra den 30. desember 2008 til den 25. november 2009. Før det var han president for den belgiske nasjonalforsamlings underhus. 

## Liv og virke
### Bakgrunn
Herman Van Rompuy er sønn av Victor Van Rompuy og Germaine Geen. Han ble uteksaminert i 1965 fra *Sint-Jan Berchmans-College* i Brussel og studerte så ved  Katholieke Universiteit Leuven der han tok bachelorgrad i filosofi i 1968 og i 1971 mastergrad i økonomi.

### Partileder
Van Rompuy var sitt partis partileder fra 1988 til 1993, og Belgias budsjettminister fra 1993 til 1999. 2007–2008 var han president for underhuset i nasjonalforsamlingen.

### Regjeringssjef
Etter at statsminister Yves Leterme leverte sin avskjedssøknad i desember 2008 fikk partifellen Van Rompuy i oppdrag av kongen å danne en ny regjering, i koalisjon med de samme parter som de Leterme regjerte med: *Flamske liberale og demokrater* (Vlaamse Liberalen en Democraten) og de frankofone partiene *Reformbevegelsen* (Mouvement Réformateur), *Sosialistpartiet* (Parti socialiste), og *Demokratisk, humanistisk sentrum* (Centre démocrate humaniste). Da han trakk seg som statsminister til fordel for å tiltre Det europeiske råds presidentembede, overtok Yves Leterme som Belgias statsminister igjen.

### Europarådet
Den 19. november 2009 ble han utnevnt til Det europeiske råds første faste president. Han tiltrådte stillingen 1. januar 2010 for to og et halvt år, og ble utnevnt til enn ny periode 2012. Presidentstillingen kan bare innehas for to perioder, og Van Rompuy gikk av i november 2014.

### Annet
Van Rompuy har blant annet utgitt en diktsamling i den japanske haiku-genren. Han ble tildelt Karlsprisen for 2014.

I 2015 ble Van Rompuy adlet med tittelen greve. Tittelen er ikke arvelig.

## Politisk karriere
* Styreleder for det nasjonale CVP's ungdomsråd (1973–1977)
* Medlem av det nasjonale CVP's kontor (1978–)
* Medlem av Belgias Senat (1988–1995)
* Sekretær i departementet for finans og små og mellomstore bedrifter (1988)
* Leder i CVP (1988–1993)
* Visestatsminister – Minister for budsjett (1993–1999)
* Medlem av Belgias Representantkammer (1995–2009)
* «Minister van Staat» (en belgisk ærestittel som gis på livstid)(siden 2004)
* President Belgias Representantkammer (2007–2008)
* Statsminister i Belgia (2008–2009)
* Første faste president for Det europeiske råd (2010–2014)

## Referanser


## Eksterne lenker
* Offisielt nettsted for presidenten i Det europeiske råd
* Herman Van Rompuys blogg på nederlandsk
Sally

**Sally** er en opprinnelig engelsk kjæleform av kvinnenavnet *[[Sarah]]*, som er en variant av det hebraiske kvinnenavnet *Sarai* som betyr «prinsesse» eller «fyrstinne». *Salli* er en finsk form av navnet.

## Utbredelse
*Sally* var et populært navn i USA på første halvdel av 1800-tallet.

*Sally* var et populært navn i England fra 1950-årene til 1970-årene.
	

|}

## Kjente personer med navnet
Personene i listen er ordnet kronologisk etter fødselsår.
* Sally Field (f. 1946), amerikansk skuespiller
* Sally Mann (f. 1951), amerikansk fotograf
* Sally Shapiro (psevdonym), svensk sanger

## Annen bruk av navnet
* *Sally* var blant de hundre vanligste navnene på kyr i Norge i 1988.
* Sally Ann, Frelsesarmeens konsept for rettferdig handel
* Sally Suicide, psykedelisk rockeband fra Oslo
* *[[Chainsaw Sally]]*, amerikansk film fra 2004

## Referanser


## Eksterne lenker
*
Academy of St Martin in the Fields

**Academy of St Martin in the Fields** (*ASMF*) er et engelsk kammerorkester som er kjent for å spesialisere seg på barokkmusikk og wienerklassisistisk musikk spilt på moderne instrumenter. Navnet er tatt fra kirken St Martin-in-the-Fields i London hvor de hadde sin første opptreden 13. november 1959.

Til å begynne med var ASMF et lite strykeorkester uten dirigent. Medlemmene var musikere fra de store Londonorkestrene som spilte barokkmusikk i sommerferiene. Snart kom blåsere til, og grunnleggeren av orkesteret, Neville Marriner, tok dirigentrollen. Fra midten av 1960-tallet dominerte ASMF platemarkedet for barokkmusikk, og ble et regulært orkester med faste musikere. Fra midten av 1970-årene overtok ofte konsertmestrene Iona Brown og senere Kenneth Sillito ledelsen.

Orkesterets dominerende stilling tok slutt da det tidlig på 1980-tallet ble vanlig å oppføre musikk med tidsriktige instrumenter. Orkesteret har for tiden 63 musikere, og med enkelte tilleggsmusikere spiller det nå også romantisk musikk og samtidsmusikk. I tillegg ble det i 1975 dannet et kor som man regelmessig kan høre i et opptak fra 1992 ved tv-overføringer av UEFA Champions League.

ASMF's barokkstil var en målestokk for andre, og var lett gjenkjennelig med sin store vitalitet og poengterte rytmikk. Det lyktes dem å forene moderne instrumenter med klangidealet og spillemåten som er idiomatisk for tidlig musikk.

Med over 500 innspillinger er ASMF det mest innspilte kammerorkesteret i verden. De fikk særlig høye salgstall med soundtrackene til filmene Amadeus, Den engelske pasienten og Titanic.

## Eksterne lenker
* 
* 
* 
*
Apachyidae

* *[[Apachyus]]*
* *[[Dendroiketes]]*

**Apachyidae** er en familie  med insekter innen ordenen saksedyr.  De lever vanligvis noe bortgjemt, i sprekker, blomster, under stener og bark.

Navnet kommer av tangen eller saksen på bakkroppen.

## Utseende
Middelsstore (10 – 25 mm), sterkt flattrykte saksedyr. Antennene er lange og trådformede. Hodet har små, runde fasettøyne og markerte bakhjørner, tydelig "hals". Vingene er vanligvis velutviklede. Det bakerste kroppsleddet har en stor, skjoldformet ryggplate. Tangen på bakkroppsspissen er symmetrisk, formen er karakteristisk for hver art og også forskjellig hos hann og hunn, gjerne svært krumme hos hannen og forholdsvis rette hos hunnen.

## Levevis
Apachyidae lever i skog. Den flate kroppen tyder på at de holder til under barken på døde trær, og for minst én av artene vet man at dette er tilfelle. 
Saksedyr har bitende munndeler og lever av forskjellig organisk føde, men kan gjerne ta mindre levende byttedyr.

## Utbredelse
De lever i varme områder i den Gamle verden.

## Systematisk inndeling

* Orden **[[saksedyr]]** (Dermaptera)
** Underorden **[[Forficulina]]** 
*** Overfamilie **Apachyoidea** 
**** Familien Apachyidae Verhoeff, 1902 – 15 arter
***** Slekten *[[Apachyus]]* Audinet-Serville, 1831
***** Slekten *[[Dendroiketes]]* Burr, 1909

## Kilder
* Australian Faunal Directory – Apachyidae
* Steinmann, H. (1977) *Apachyus baloghi* sp.nov. (Dermaptera: Apachyidae) from Brazzaville-Congo. *Opusc. Zool. Budapest* 13: 1-2. http://opuscula.elte.hu/PDF/Opuscula13_1977/Steinmann,%20H_13_10.pdf
* Hansen, Lars Ove. Naturhistorisk museum (UiO) og Museumsprosjektet. *Norges gresshopper (Orthoptera) og andre gresshoppe-lignende insekter.* https://web.archive.org/web/20091030115318/http://www.nhm.uio.no/norort/

## Eksterne lenker
* 
* Norsk entomologisk forening – Norsk entomologisk forening, En forening for og om Insekter.
* Tegning av ''Chelisoches morio''